  Виталий Пронин Нылъёс возьматӥзы Т. Москвинаен вурем дэремъёсты1-тӥ южтолэзе тулыс вуэмез шӧдытӥз туж чебер ужрад - Пичи Пургалан удмурт дэремлы сӥзем нырысетӥ фестиваль. «Учкы мынэсьтым дэремме» фестивалез радъязы Татьяна но Василий Москвинъёс ёросысь лулчеберетъя ӧнерчиосын валче. Т. МосквинаНош солэсь азьвыл, 25-тӥ - 28-тӥ тулыспалэ, шаерысьтымы тодмо реставратор Татьяна Никитична аслэсьтыз выльдэм но вурем калык дэремъёсыныз Пичи Пурга библиотекаын адӟытонзэ ортчытӥз. Кызьы мадиз кузпалыз Василий Москвин, та адӟытонэ ог куинь сюрс адями ветлӥз, Пургалась трос ӟучомем удмурт нылпиос лыктӥзы, удмурт калык лулчеберет шоры выль синмын данъяськыса учкизы.Нош фестивальын пичи тэшкылиос но мӧйы кенакъёс та адӟытонысь ог 80 удмурт дэремъёсты люкаськем калыклы возьматӥзы.Та ӝытэ кырӟазы-веразы трос удмурт коллективъёс: «Гожня кенакъёс», Татарстанысь Сарсак-Омга гуртысь «Зарни сӥзьыл» ансамбль, Карамас-Пельгаысь «Инвожо» ансамбль но калык кырӟась Ӝакы апай, Баграш-Биграысь «Ӝыт тылъёс» коллективъёс, Ижысь вуэм куноос — Геннадий Бекманов, «Ӟардон ансамбль». Тросэз соос Татьяна Москвинаен вурем дэремзэс дӥсяса лыктӥллям. "Ӝыт тылъёс" ансамбль Ижысь "Ӟардон" ансамбль Карамас-Пельгаысь "Инвожо" ансамбльЗалын учкисьёс пӧлын но чебер удмурт дэремъёсын пукисьёс вал.- Биграосты вурытӥм, - шуизы сузэръёс Надежда Ерохина но Любовь Фёдорова. Биграос — со Татьяна Москвина ик вань.Чебер фестиваль удмурт эктон ӝытэн йылпумъяськиз. Куноос тапыртыса ик эктӥзы арган шудэмъя. Теги: ТатьянаМосквина удмуртдэрем  